PRITARTA

 Kauno miesto savivaldybės tarybos

 Kontrolės komiteto

 2013 m. gruodžio 18 d.

 protokolu Nr. KO-10

 PATVIRTINTA

 Kauno miesto savivaldybės

 kontrolieriaus

 2013 m. gruodžio 30 d.

 įsakymu Nr. V-37

 KAUNO MIESTO SAVIVALDYBĖS KONTROLĖS IR AUDITO TARNYBOS 2014 METŲ VEIKLOS PLANAS

1. BENDROJI DALIS

Tarnybos veiklos sritys yra bendroji (vidaus administravimas) ir specialioji (išorės auditas ir kontrolė).

Tarnybos veiklos plano projekto rengimo, derinimo, tvirtinimo ir pateikimo procedūros paremtos: Lietuvos Respublikos vietos savivaldos įstatymu; Valstybinio audito reikalavimais; Valstybės kontrolieriaus patvirtinta Valstybinio audito strategija 2011-2015 metams, taip pat Tarnybos nuostatais ir veiklos plano rengimo tvarkos aprašu.

Siekiant parengti Tarnybos 2014 metų veiklos plano projektą, išnagrinėti pirmiau nurodytų teisės aktų ir kitų dokumentų pasikeitimai, susiję su Tarnybos kompetencija ir veiklos planavimu.

Vietos savivaldos įstatymo nuostatos, reglamentuojančios Tarnybos 2014 metų veiklos plano projekto rengimą, nepasikeitė.

Valstybinio audito strategijoje 2014 metams nustatyti strateginiai tikslai: didinti valstybinio audito poveikį, efektyviau naudoti turimus išteklius, tobulinti darbuotojų profesinę kompetenciją, skatinant komandinį darbą.

Tarnybos veiklos prioritetai ir planavimo procedūros yra nustatytos Tarnybos veiklos plano rengimo tvarkos apraše, patvirtintame Savivaldybės kontrolieriaus įsakymu.

Tarnybos nuostatų ir Tarnybos veiklos plano rengimo tvarkos aprašo esminės nuostatos dėl Tarnybos 2014 metų veiklos planavimo, nepasikeitė.

 Tarnyba, prižiūrėdama ar teisėtai, efektyviai, ekonomiškai ir rezultatyviai valdomas ir naudojamas Savivaldybės turtas bei patikėjimo teise valdomas valstybės turtas, kaip vykdomas Savivaldybės biudžetasir naudojami kiti piniginiai ištekliai, atlieka išorės auditus ir patikrinimus (toliau – auditas), kurių pagrindu rengia ir teikia Savivaldybės tarybai išvadas dėl Savivaldybės metinių ataskaitų. Auditą atlieka pagal Valstybinio audito reikalavimus, parengtus vadovaujantis Valstybės kontrolės įstatymu, Vietossavivaldos įstatymu, Tarptautinės buhalterių federacijos Tarptautinių audito ir užtikrinimo standartų valdybos išleistais Tarptautiniais audito standartais, Tarptautinės aukščiausiųjų audito institucijų organizacijos INTOSAI standartais.

 Tarptautiniuose audito standartuose nustatyta, kad atlikdami finansinių ataskaitų audito užduotis, auditoriai privalo laikytis atitinkamų standartų ir etikos reikalavimų, įskaitant reikalavimą užtikrinti nepriklausomumą.

Tarnyba pagal Valstybinio audito strategiją ir Valstybinio audito reikalavimus kasmet nustato audito mastą metiniame veiklos plane ir audito programoje.

 Finansinio audito tikslas yra įvertinti audituojamo subjekto metinius (konsoliduotųjų) finansinių ir biudžeto vykdymo ataskaitų rinkinius ir pareikšti nepriklausomą nuomonę, ar jie parodo tikrą ir teisingą vaizdą arba yra parengti pagal taikomą finansinės atskaitomybės tvarką, taip pat įvertinti audituojamo subjekto lėšų ir turto valdymo, naudojimo, disponavimo jais teisėtumą ir jų naudojimą įstatymų nustatytiems tikslams ir pareikšti nepriklausomą nuomonę.

 Tarnyba 2014 metais planuoja atlikti Savivaldybės biudžeto rodiklių analizę, rekomendacijų įgyvendinimo stebėjimą ir kt. Taip pat atsižvelgiant į Tarnybos kompetenciją, Savivaldybės tarybos sprendimus ir Kontrolės komiteto pasiūlymus, planuojamos kitos kontrolės užduotys: turto vertinimo pagrįstumo, iki savininkams atlyginama už valstybės išperkamą turtą ar įvykdomos garantijos nuomininkams, tikrinimas (prireikus); išvadų dėl Savivaldybės naudojimosi bankų kreditais, paskolų ėmimo ir teikimo, garantijų suteikimo ir laidavimo kreditoriams už Savivaldybės kontroliuojamų įmonių imamas paskolas, taip pat išvadų dėl partnerystės sutarčių ir koncesijų rengimas; Tarnybai tiesiogiai adresuotų gyventojų prašymų, pranešimų, skundų ir pareiškimų dėl Savivaldybės lėšų ir turto, patikėjimo teise valdomo valstybės turto naudojimo, valdymo ir disponavimo juo tyrimas, išvadų rengimas ir pateikimas; taip pat kiti darbai, tikrinimai, kontrolė, prevencinės priemonės.

**II. TARNYBOS MISIJA, VERTYBĖS IR STRATEGINIAI TIKSLAI**

 Tarnybos misija – atlikti įstatymais nustatytą išorės auditą ir kontrolę, siekiant padėti Savivaldybės tarybai efektyviai valdyti biudžeto lėšas ir kitą turtą. Tarnybos įstatyminė pareiga – įgyvendinti Lietuvos Respublikos vietos savivaldos įstatyme nustatytas išorės audito ir kontrolės funkcijas, nurodančias prižiūrėti, ar teisėtai, efektyviai, ekonomiškai ir rezultatyviai valdomas ir naudojamas Savivaldybės turtas bei patikėjimo teise valdomas valstybės turtas, kaip vykdomas Savivaldybės biudžetas ir naudojami kiti piniginiai ištekliai.

 Tarnybos vertybės: vertiname nepriklausomą, profesionalų ir sąžiningą komandinį darbą. Mūsų santykiai su audituojamais subjektais grįsti pagarba ir pasitikėjimu.

 Tarnybos strateginiai tikslai: didinti viešojo sektoriaus subjektų audito poveikį; efektyviau naudoti turimus išteklius; tobulinti darbuotojų profesinę kompetenciją skatinant komandinį darbą.

**III. TARNYBOS VYKDOMA PROGRAMA IR PRIEMONĖS**

Tarnybos metinis veiklos planas yra Savivaldybės tarybos 2013-02-28 sprendimu Nr. T-106 patvirtintos 6 programos tikslų ir uždavinių (6.1.1.3 kodas) įgyvendinimo dalis.

Tarnyba 2014 metais vykdys Savivaldybės veiklos programą (6 kodas).

 Šia priemone siekiama: užtikrinti tinkamą Tarnybos vidaus administravimą; užtikrinti išorės finansinio ir veiklos audito atlikimą Savivaldybėje pagal Valstybinio audito reikalavimus ir standartus ir kitos kontrolės atlikimą pagal Tarnybos kompetenciją; kasmet parengti ir teisės aktų nustatyta tvarka ir terminais pateikti pagrįstas išvadas dėl Savivaldybės tarybai teikiamų metinių ataskaitų, taip pat kitas reikiamas išvadas; vykdyti turto valdymo, naudojimo ir disponavimo juo kontrolę; vykdyti prevencines priemones, kad būtų ištaisyti ir nepasikartotų vertinimų metu nustatyti teisės aktų pažeidimai ir kt. Planuojami Savivaldybės biudžeto asignavimai priemonei vykdyti bus nustatyti Tarnybos 2014 metų sąmatoje. Tarnybos išlaikymo išlaidas sudarys darbo užmokestis, socialinio draudimo įmokos, komandiruočių ir kvalifikacijos kėlimo išlaidos, ryšių paslaugos, transporto išlaikymo ir kitos išlaidos, būtinos siekiant užtikrinti, kad Tarnybos funkcijos būtų laiku įvykdytos.

 Tarnybos veikla organizuojama remiantis Tarnybos metiniu veiklos planu ir jį detalizuojančia audito programa.

**IV . TARNYBOS 2014 METŲ VEIKSMŲ PLANAS**

1. FINANSINIS (TEISĖTUMO) AUDITAS

|  |  |  |  |  |
| --- | --- | --- | --- | --- |
| Eil. Nr. | Pavadinimas  | Tikslas | Audito apimtis | Vykdymo terminai  |
| 1 | 2 | 3 | 4 | 5 |
| 1.1. | Savivaldybės 2014 metų konsoliduotųjų ataskaitų rinkinių vertinimas[[1]](#footnote-1) | Įvertinti Savivaldybės 2014 metų konsoliduotųjų ataskaitų duomenų tikrumą ir teisingumą, turto valdymo, naudojimo ir disponavimo juo teisėtumą ir jo naudojimą įstatymų nustatytiems tikslams ir pareikšti nepriklausomą nuomonę dėl ataskaitų parengimo ir pateikimo, dėl turto valdymo, naudojimo ir disponavimo juo bei jo naudojimo įstatymų nustatytiems tikslams teisėtumo | Audituojamos Savivaldybės 2014 metų konsoliduotosios finansinės ataskaitos ir Savivaldybės 2014 metų konsoliduotosios biudžeto vykdymo ataskaitos. Pavaldžių, kontroliuojamų ir konsoliduojamų subjektų, kurių duomenys įtraukiami į Savivaldybės konsoliduotųjų ataskaitų rinkinius, skaičius – apie 217 subjektų. | Pradedama 2014 m. antrame pusmetyje, baigiama 2015 m. antrame – trečiame ketvirtyje |
| 1.2. | Savivaldybės iždo 2014 metų finansinių ataskaitų rinkinio vertinimas | Įvertinti Kauno miesto savivaldybės iždo 2014 metų ataskaitų rinkinio duomenų tikrumą ir teisingumą, turto valdymo, naudojimo, disponavimo juo teisėtumą ir jo naudojimą įstatymų nustatytiems tikslams ir pareikšti nepriklausomą nuomonę dėl ataskaitų rinkinio parengimo ir pateikimo, dėl turto valdymo, naudojimo ir disponavimo juo bei jo naudojimo įstatymų nustatytiems tikslams teisėtumo | Audituojamos Savivaldybės iždo 2014 metų finansinės ataskaitos | Pradedama 2014 m. antrame pusmetyje, baigiama 2015 m. antrame ketvirtyje |
| 1.3. | Savivaldybės privatizavimo fondo 2014 metų finansinių ataskaitų rinkinio vertinimas | Įvertinti Kauno miesto savivaldybės privatizavimo fondo 2014 metų ataskaitų rinkinio duomenų tikrumą ir teisingumą, turto valdymo, naudojimo, disponavimo juo teisėtumą ir jo naudojimą įstatymų nustatytiems tikslams ir pareikšti nepriklausomą nuomonę dėl ataskaitų rinkinio parengimo ir pateikimo, dėl turto valdymo, naudojimo ir disponavimo juo bei jo naudojimo įstatymų nustatytiems tikslams teisėtumo | Audituojamos Savivaldybės privatizavimo fondo 2014 metų finansinės ataskaitos | Pradedama 2014 m. antrame pusmetyje, baigiama 2015 m. antrame ketvirtyje |
| 1.4. | Savivaldybės administracijos 2014 metų ataskaitų rinkinių vertinimas | Įvertinti Savivaldybės administracijos 2014 metų ataskaitų rinkinio duomenų tikrumą ir teisingumą, turto valdymo, naudojimo ir disponavimo juo teisėtumą ir jo naudojimą įstatymų nustatytiems tikslams ir pareikšti nepriklausomą nuomonę dėl ataskaitų rinkinio parengimo ir pateikimo, dėl turto valdymo, naudojimo ir disponavimo juo bei jo naudojimo įstatymų nustatytiems tikslams teisėtumo  | Audituojamos 2014 metų Savivaldybės administracijos finansinės ataskaitos ir biudžeto vykdymo ataskaitos bei 10 pavaldžių įstaigų duomenys, kurie įtraukiami į Savivaldybės administracijos ataskaitų rinkinius | Pradedama 2014 m. antrame pusmetyje, baigiama 2015 m. antrame ketvirtyje |
| 1.5. | Pagal 2013 – 2014 metų audito programą vykdomų planinių finansinių auditų, pradėtų 2013 metais, užbaigimas  | 2013 metais pradėtų finansinių auditų baigiamasis etapas | Pagrindinių audito procedūrų atlikimas, ataskaitų ir išvadų parengimas bei pateikimas | 2014 metų antras – trečias ketvirtis |

1. IŠVADŲ DĖL SAVIVALDYBĖS METINIŲ ATASKAITŲ PARENGIMAS

|  |  |  |  |  |
| --- | --- | --- | --- | --- |
| Eil. Nr. | Pavadinimas | Tikslas | Pagrindiniai uždaviniai | Vykdymo terminai |
| 1 | 2 | 3 | 4 | 5 |
| 2.1.  | Išvada dėl Savivaldybės 2013 metų konsoliduotųjų ataskaitų rinkinių | Pateikti Savivaldybės tarybai išvadą dėl Savivaldybės 2013 metų konsoliduotųjų ataskaitų rinkinių[[2]](#footnote-2)  | Įvertinti Savivaldybės 2013 metų konsoliduotųjų ataskaitų rinkinius. Parengti išvadą dėl Savivaldybės 2013 metų konsoliduotųjų ataskaitų rinkinių | 2014 metų antras – trečias ketvirtis |
| 2.2. | Išvada dėl Savivaldybei nuosavybės teise priklausančio bei patikėjimo teise valdomo valstybės turto 2013 metų ataskaitos | Parengti išvadą dėl Savivaldybei nuosavybės teise priklausančio turto bei patikėjimo teise valdomo valstybės turto ataskaitos | Įvertinti Kauno miesto savivaldybės administracijos 2013 metų turto valdymo, naudojimo, disponavimo juo teisėtumą ir jo naudojimą įstatymų nustatytiems tikslams. Atlikti Savivaldybei nuosavybės teise priklausančio turto bei patikėjimo teise valdomo valstybės turto 2013 metais ataskaitos sudarymo vertinimą, nustatyti, ar ataskaita parengta pagal Lietuvos Respublikos ir Savivaldybės institucijų teisės aktų reikalavimus, nustatytus ataskaitos rengimui | 2014 metų antras – trečias ketvirtis |

1. SAVIVALDYBĖS ĮMONIŲ METINIŲ FINANSINIŲ ATASKAITŲ RINKINIŲ AUDITAI

|  |  |  |  |  |
| --- | --- | --- | --- | --- |
| Eil. Nr. | Pavadinimas | Tikslas | Audito apimtis | Vykdymo terminai |
| 1 | 2 | 3 | 4 | 5 |
| 3.1. | SĮ „Kauno planas“ 2014 metų finansinių ataskaitų rinkinio vertinimas  | Įvertinti Įmonės 2014 metų finansinių ataskaitų rinkinio duomenų tikrumą ir teisingumą, turto valdymo, naudojimo, disponavimo juo teisėtumą ir jo naudojimą įstatymų nustatytiems tikslams ir pareikšti nepriklausomą nuomonę dėl finansinių ataskaitų rinkinio parengimo ir pateikimo, dėl turto valdymo, naudojimo ir disponavimo juo bei jo naudojimo įstatymų nustatytiems tikslams teisėtumo | Audito metu vertinamas Įmonės pateiktas 2014 metų sutrumpintų finansinių ataskaitų rinkinys, parengtas pagal Verslo apskaitos standartus, kurį sudaro: sutrumpintas 2014-12-31 balansas, sutrumpinta 2014-12-31 pelno (nuostolių) ataskaita, 2014-12-31 nuosavo kapitalo pokyčių ataskaita ir sutrumpintas aiškinamasis raštas už 2014 metus. Audito metu taip pat vertintas Savivaldybės turto valdymo, naudojimo ir disponavimo juo teisėtumas Įmonėje 2014 metais | Auditas pradedamas 2014 m. antrame pusmetyje ir baigiamas 2015 m. pirmame ketvirtyje |
| 3.2. | SĮ „Kapinių priežiūra“ 2014 metų finansinių ataskaitų rinkinio vertinimas | Įvertinti Įmonės 2014 metų finansinių ataskaitų rinkinio duomenų tikrumą ir teisingumą, turto valdymo, naudojimo, disponavimo juo teisėtumą ir jo naudojimą įstatymų nustatytiems tikslams ir pareikšti nepriklausomą nuomonę dėl finansinių ataskaitų rinkinio parengimo ir pateikimo, dėl turto valdymo, naudojimo ir disponavimo juo bei jo naudojimo įstatymų nustatytiems tikslams teisėtumo  | Audito metu vertintas Įmonės pateiktas 2014 metų sutrumpintų finansinių ataskaitų rinkinys, parengtas pagal Verslo apskaitos standartus, kurį sudaro: sutrumpintas 2014-12-31 balansas, sutrumpinta 2014-12-31 pelno (nuostolių) ataskaita, 2014-12-31 nuosavo kapitalo pokyčių ataskaita ir sutrumpintas aiškinamasis raštas už 2014 metus . Audito metu taip pat vertintas Savivaldybės turto valdymo, naudojimo ir disponavimo juo teisėtumas Įmonėje 2014 metais | Auditas pradedamas 2014 m. antrame pusmetyje ir baigiamas 2015 m. pirmame ketvirtyje |
| 3.3. | Savivaldybės įmonių 2013 metų finansinių ataskaitų rinkinių auditų užbaigimas  | 2013 metais pradėtų finansinių auditų baigiamasis etapas | SĮ „Kauno planas“ ir SĮ „Kapinių priežiūra“ pagrindinių audito procedūrų atlikimas, ataskaitų ir išvadų parengimas bei pateikimas  | 2014 m. kovo mėn. |

1. VEIKLOS AUDITAI

|  |  |  |  |
| --- | --- | --- | --- |
| Eil. Nr. | Pavadinimas | Tikslas | Vykdymo terminai |
| 1 | 2 | 3 | 4 |
| 4.1 | Viešosios įstaigos kino teatras „Romuva“ 2014 metų veiklos auditas | Įvertinti viešosios įstaigos kino teatras „Romuva“ 2014 metų veiklą ekonomiškumo, efektyvumo, rezultatyvumo (visais arba pagrįstai pasirinktais) aspektais (-u) ir atskleisti veiklos tobulinimo galimybes | 2014 m. antras ketvirtis – 2015 m. antras ketvirtis |
| 4.2 | Uždarosios akcinės bendrovės „Stoties turgus“ 2014 metų veiklos auditas | Įvertinti uždarosios akcinės bendrovės „Stoties turgus“ 2014 metų veiklą ekonomiškumo, efektyvumo, rezultatyvumo (visais arba pagrįstai pasirinktais) aspektais (-u) ir atskleisti veiklos tobulinimo galimybes | 2014 m. antras ketvirtis – 2015 m. antras ketvirtis |
| 4.3 | Uždarosios akcinės bendrovės "Kauno gatvių apšvietimas" 2014 metų veiklos auditas | Įvertinti uždarosios akcinės bendrovės „Kauno gatvių apšvietimas “ 2014 metų veiklą ekonomiškumo, efektyvumo, rezultatyvumo (visais arba pagrįstai pasirinktais) aspektais (-u) ir atskleisti veiklos tobulinimo galimybes | 2014 m. antras ketvirtis – 2015 m. antras ketvirtis |
| 4.4. | 2013 metais pradėtų planinių veiklos auditų užbaigimas |  | 2014 m. antras ketvirtis |

1. KAUNO MIESTO SAVIVALDYBĖS TARYBOS PAVESTI AUDITAI

|  |  |  |
| --- | --- | --- |
| Eil. Nr. | Pavadinimas | Vykdymo terminai |
| 1 | 2 | 3 |
| 5.1. | Savivaldybės tarybos pavesto valstybės lėšų, skirtų daugiabučių gyvenamųjų namų K. Veverskio g. 1, 3 ir 6, Kaune statybai, panaudojimo ir sąmatoje numatytų medžiagų panaudojimo atitikimo vertinimo baigimas[[3]](#footnote-3) | Pagal pavedimą (pasibaigus teisėsaugos institucijų tyrimui) |
| 5.2. | Savivaldybės tarybos sprendimu pavesto audito Savivaldybės administracijoje dėl Laisvės al. rekonstravimo eigos baigimas[[4]](#footnote-4) | Auditas bus pabaigtas atlikus Laisvės al. rekonstrukciją |

1. KITA KONTROLĖ

|  |  |  |
| --- | --- | --- |
| Eil. Nr. | Priemonė ir veiksmai | Vykdymo terminai |
| 1 | 2 | 3 |
| 6.1. | Turto vertinimo pagrįstumo, iki savininkams atlyginama už valstybės išperkamą turtą ar įvykdomos garantijos nuomininkams, tikrinimas (prireikus) | 2014 metais pavedimuose nurodytais terminais  |
| 6.2. | Išvadų dėl Savivaldybės naudojimosi bankų kreditais, paskolų ėmimo ir teikimo, garantijų suteikimo ir laidavimo kreditoriams už Savivaldybės kontroliuojamų įmonių imamas paskolas, taip pat išvadų dėl viešojo ir privataus sektoriaus partnerystės sutarčių ir koncesijų rengimas | 2014 metais pavedimuose nurodytais terminais  |
| 6.3. | Tarnybos teiktų rekomendacijų įgyvendinimo stebėsena[[5]](#footnote-5) |
| 6.4. | Savivaldybės biudžeto rodiklių analizė[[6]](#footnote-6) |
| 6.5. | Gyventojų prašymų, pranešimų, skundų ir pareiškimų dėl Savivaldybės lėšų ir turto, patikėjimo teise valdomo valstybės turto naudojimo, valdymo ir disponavimo juo tyrimas, išvadų rengimas ir pateikimas |
| 6.6. | Kiti darbai, tikrinimai, kontrolė, prevencinės priemonės |

1. VIDAUS ADMINISTRAVIMAS, AUDITO KOKYBĖS VALDYMAS IR KITI DARBAI

|  |  |  |
| --- | --- | --- |
| Eil. Nr. | Priemonės ir veiksmai | Vykdymo terminai |
| 1 | 2 | 3 |
| 7.1. | Tarnybos darbo planavimas, organizavimas ir valdymas, veiklos ataskaitų ir kitų dokumentų rengimas ir teikimas | Nuolat |
| 7.2. | Personalo valdymas, mokymo ir kvalifikacijos tobulinimo organizavimas, konsultavimas. Personalo duomenų tvarkymas Valstybės tarnautojų registro informacinėje sistemoje, Valstybės tarnybos valdymo informacinėje sistemoje, Elektroninėje draudėjų aptarnavimo sistemoje, Finansų valdymo ir apskaitos informacinėje sistemoje |
| 7.3. | Audito planavimas tarnybos lygmenyje, audito vidinė peržiūra, valdymas, audito kokybės priemonių diegimas, metodinis darbas |
| 7.4. | Informacijos rengimas ir teikimas Savivaldybės tarybos Kontrolės komitetui, taip pat valstybės ir savivaldybės institucijoms, įstatymų ir kitų teisės aktų nustatyta tvarka |
| 7.5. | Bendradarbiavimas su kitomis institucijomis ir įstaigomis |
| 7.6. | Tarnybos veiklos dokumentų ir archyvo tvarkymas, kitos administravimo funkcijos |

**V. VEIKLOS VERTINIMO KRITERIJAI**

 Tarnybos tikslų įgyvendinimo vertinimo kriterijai, pagal kuriuos numatoma vertinti Tarnybos 2014 metų veiklą, suformuluoti remiantis planavimo metodikomis ir įvertinant tai, kad Tarnybos atliekama išorės audito ir kontrolės veikla priskirta specialios srities veiklai.

 Tarnybos vykdomos programos tikslų, uždavinių ir priemonių įgyvendinimą planuojama vertinti pagal toliau pateiktus vertinimo kriterijus (rodiklius) ir vertinimo kriterijų (rodiklių) reikšmes.

 **TARNYBOS 2014 METŲ VEIKLOS VERTINIMO KRITERIJAI**

|  |  |  |
| --- | --- | --- |
| Eil.Nr. | Vertinimo kriterijai (rodikliai) | Vertinimo kriterijaus (rodiklio) reikšmė |
| 1 | 2 | 3 |
| 1. | Įgyvendintų rekomendacijų dalis (procentais nuo visų aktualių rekomendacijų) | Ne mažiau kaip 75 proc. |
| 2. | Viešojo sektoriaus subjektų auditus atlikti ir išvadas dėl Savivaldybės metinių ataskaitų Savivaldybės tarybai pateikti jos nustatytais terminais  | Iki liepos 15 d. arba kitais Savivaldybės tarybos veiklos reglamente arba jos posėdžių plane nustatytais terminais (taip pat atsižvelgiama į finansinių duomenų konsolidavimo kalendoriuje nurodytus terminus) |
| 3. | Auditus atlikti ir audito ataskaitas ir išvadas savivaldybės įmonėms pateikti Lietuvos Respublikos valstybės ir savivaldybės įmonių įstatyme nustatytais terminais  | Per 3 mėnesius nuo audituojamos savivaldybės įmonės finansinių metų pabaigos arba kitais Lietuvos Respublikos valstybės ir savivaldybės įmonių įstatyme nustatytais terminais |

### VI. VEIKLOS PLANO VIEŠINIMAS IR ATSKAITINGUMAS

 Vadovaujantis Viešojo administravimo įstatymo 10 straipsnio reikalavimais, Tarnybos 2014 metų veiklos planas skelbiamas Savivaldybės interneto tinklalapyje.

 Tarnyba už metų veiklą atsiskaito Savivaldybės tarybai pateikdama apibendrintus veiklos rezultatus. Audito ataskaitos, išvados, sprendimai pateikiami Savivaldybės merui, Savivaldybės administracijos direktoriui ir Vyriausybės atstovui. Tarnybos veiklos plano įvykdymą svarsto Savivaldybės tarybos Kontrolės komitetas. Savivaldybės kontrolieriui patvirtinus metinį veiklos planą, jis per 10 dienų nuo jo patvirtinimo pateikiamas Valstybės kontrolei ir Savivaldybės tarybos Kontrolės komitetui. Tarnybos audito veiklos išorinę peržiūrą ir audito kokybės vertinimą atlieka Valstybės kontrolė.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Atsižvelgiant į Savivaldybės tarybos veiklos reglamento nuostatas dėl Savivaldybės metinių ataskaitų rinkinių tvirtinimo ir į galimus Viešojo sektoriaus atskaitomybės įstatymo pakeitimus, o taip pat į finansinių ataskaitų duomenų konsolidavimo kalendorių, audito programoje gali būti numatyti atskirų rinkinių auditai. [↑](#footnote-ref-1)
2. Savivaldybės kontrolieriaus pareiga pateikti Savivaldybės tarybai išvadą dėl Savivaldybės konsoliduotųjų ataskaitų rinkinio yra nustatyta Lietuvos Respublikos vietos savivaldos įstatyme ir Savivaldybės tarybos veiklos reglamente. [↑](#footnote-ref-2)
3. Vykdoma pagal Savivaldybės tarybos 2011-03-17 sprendimą Nr. T-172. [↑](#footnote-ref-3)
4. Vykdoma pagal Savivaldybės tarybos 2011-06-16 sprendimą Nr. T-364. [↑](#footnote-ref-4)
5. Gauti rezultatai bus panaudoti rengiant Savivaldybės tarybai teikiamą informaciją, tarnybos veiklos ataskaitą. [↑](#footnote-ref-5)
6. Analizės medžiaga bus panaudota rengiant Savivaldybės tarybai teikiamą išvadą dėl Savivaldybės biudžeto įvykdymo ataskaitų rinkinio. [↑](#footnote-ref-6)